

                                                                                            ΑΝΑΡΤΗΤΕΑ ΣΤΗ ΔΙΑΥΓΕΙΑ                                                                                      
Λιβαδειά    05/10/2018
                                                           Αριθ. Πρωτ. : 24566
ΑΠΟΣΠΑΣΜΑ
Από το πρακτικό της αριθμ. 36ης  /2018 Συνεδρίασης
                                της  Οικονομικής Επιτροπής  Δήμου Λεβαδέων
Αριθμός απόφασης : 352   
Περίληψη
  Εισήγηση στο Δημοτικό Συμβούλιο για τον καθορισμό τέλους χρήσης χώρου Εμποροπανήγυρης Λιβαδειάς για το έτος 2018.
   Στη Λιβαδειά σήμερα  2η Οκτωβρίου   2018  ημέρα   Τρίτη , ώρα 13.00  και στο Δημοτικό Κατάστημα  συνεδρίασε η Οικονομική Επιτροπή Δήμου Λεβαδέων μετά την από  23875/28-09-2018 έγγραφη πρόσκληση της Προέδρου της (Δημάρχου Λεβαδέων).    Αφού  διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντες  5    δηλαδή:

ΠΑΡΟΝΤΕΣ                                                                          ΑΠΟΝΤΕΣ
1.  Γεωργαντά Ελίζα                                                    1.  Πούλου Γιώτα - Πρόεδρος                                      
2.  Κυπραίος Χρήστος                                                  2.  Μητάς Αλέξανδρος
3.  Καπλάνης Κωνσταντίνος                                        3. Μπράλιος Νικόλαος                                                
4.  Κοσμίδη Πανωραία                                                 4. Zιώγας Γεώργιος
5.  Τζουβάρας Νικόλαος
                                                                                  Αν και είχαν νόμιμα προσκληθεί                 
     Απούσης της Προέδρου και του Αντιπροέδρου  της Οικονομικής Επιτροπής , η Προεδρεύουσα Γεωργαντά Ελίζα  εισηγούμενη το 3ο   θέμα της ημερήσιας διάταξης  έθεσε υπόψη των μελών  το με αριθ. πρωτ. 23842/28-09-2018 έγγραφο του Τμ. Εσόδων  & Περιουσίας  του Δήμου   Λεβαδέων στο οποίο αναφέρονται τα εξής : 
   Σύμφωνα με το άρθρο 72 παρ. 1ζ του  Ν.3852/2010, αρμοδιότητα της Οικονομικής Επιτροπής είναι να εισηγείται  προς το Δημοτικό Συμβούλιο τον καθορισμό τέλους χρήσης χώρου Εμποροπανήγυρης.  
   Επιπλέον, με βάση τις διατάξεις των παρ.2 & 3 του Κώδικα ΦΠΑ και την  ΠΟΛ. 1021/6.2.2013 του Υπ. Οικονομικών όπου διευκρινίζεται ότι: «Σε κάθε περίπτωση υπάγονται στο ΦΠΑ το δημόσιο, οι ΟΤΑ και τα λοιπά ΝΠΔΔ στην περίπτωση που ασκούν τις αρμοδιότητες που απαριθμούνται στο Παράρτημα Ι του Κώδικα ΦΠΑ, όπως είναι για παράδειγμα, οι τηλεπικοινωνίες, η μεταφορά αγαθών & προσώπων, η εναποθήκευση, η εκμετάλλευση πανηγυριών και εκθέσεων κ.α. εκτός εάν αυτές είναι ασήμαντες…», συνεπάγεται ότι οι δραστηριότητες που προέρχονται από την  εκμετάλλευση πανηγυριών (εμποροπανήγυρης),υπόκειται σε ΦΠΑ.24% (παρ.1,άρθρο 52 του Ν.4389/2016)
   Στον προϋπολογισμό του Δήμου μας & συγκεκριμένα στον Κ.Α.0122 <<Τέλη & δικαιώματα από εμποροπανηγύρεις παζάρια & λαϊκές αγορές>> έχει εγγραφεί πίστωση ποσού ύψους :188.500,00 ευρώ για το έτος 2018.
Για το έτος 2017 ,το ύψος των τελών συμμετοχής είχε καθοριστεί ως εξής:
1.Α ΖΩΝΗ 580,00 ευρώ ανά θέση
Β ΖΩΝΗ 420,00 ευρώ ανά θέση  
2.Στο ποσό των 1500,00 ευρώ ανά θέση οι έμποροι με χαλβά, καντίνες, τυχερά παιγνίδια & ψησταριές.
3. Για τους εμπόρους που δραστηριοποιούνται στο  Δήμο Λεβαδέων και συμμετέχουν στην εμποροπανήγυρη καθώς και στις θέσεις που προορίζονται για βιβλία θα έχουν ποσοστό έκπτωσης 50% επι του τέλους για κάθε κατηγορία θέσης
και θα ανέρχεται :Α ΖΩΝΗ 290,00 ευρώ
Β ΖΩΝΗ 210,00 ευρώ
4.Δαπάνες κατασκευής κάθε στεγασμένης παράγκας ποσό:100,00 ευρώ
5.Τέλος καθαριότητας χώρων εμποροπανήγυρης ανά θέση στεγασμένης παράγκας
ποσό:20,00 ευρώ.

Κατόπιν των ανωτέρω και αφού λάβετε υπόψη σας, το γεγονός ότι από 100ετίας και πλέον πραγματοποιείται στην Λιβαδειά για επτά ημέρες και συγκεκριμένα για το χρονικό διάστημα 28/10 έως και 3/11 παραδοσιακή εμποροπανήγυρη (Β.Δ/μα 263/1964),
ΠΡΟΤΕΙΝΕΤΑΙ
1. Τα τέλη χρήσης χώρου της Εμποροπανήγυρης  για το έτος 2018,να ανέρχονται:
α) Στο ποσό των πεντακοσίων ογδόντα ευρώ (580,00 €),ανά θέση.
β) Στο ποσό των χιλίων πεντακοσίων ευρώ (1.500€),  για κάθε θέση  που καταλαμβάνουν οι έμποροι με χαλβά, καντίνες, τυχερά παιχνίδια & ψησταριές.
2. Σύμφωνα με τον κανονισμό λειτουργίας της Εμποροπανήγυρης  έτους 2018, οι έμποροι που είναι Δημότες του Δήμου Λεβαδέων και θα συμμετάσχουν στην Εμποροπανήγυρη καθώς και  οι θέσεις που  προορίζονται για βιβλία, θα έχουν ποσοστό έκπτωσης 50% επί του τέλους,  για κάθε κατηγορία θέσης .
Το τέλος χρήσης χώρου, για τις ανωτέρω κατηγορίες συμμετεχόντων, θα ανέρχεται:
· στο ποσό των διακοσίων ενενήντα ευρώ (290,00 €),για ανά θέση.
· στο ποσό των επτακοσίων ευρώ (750,00 €) για κάθε θέση που καταλαμβάνουν οι έμποροι με χαλβά ,καντίνες, τυχερά παιχνίδια και ψησταριές.
3. Οι δαπάνες κατασκευής κάθε στεγασμένης παράγκας,  να  ανέρχεται στο ποσό των 100,00€  .
4. Το τέλος καθαριότητας των χώρων της εμποροπανήγυρης, να ανέρχεται στο ποσό των  είκοσι ευρώ (20,00 €), ανά θέση στεγασμένης παράγκας.
Επίσης θέτω υπ όψιν της Οικονομικής Επιτροπής ότι εκτός του χώρου της εμποροπανήγυρης δραστηριοποιούνται διάφοροι μικροπωλητές με πάγκους και ράντζα που εμπορεύονται κάστανα, καλαμπόκια, μαλλί της γριάς, παιγνίδια και διάφορα μικροαντικείμενα, οι οποίοι καταλαμβάνουν κοινόχρηστους  χώρους και πρέπει να αποφασισθεί αν θα καθορισθούν 
τέλη χρήσης αυτών των χώρων για την ετήσια Εμποροπανήγυρη 2018
Καλείσθε

Να εισηγηθείτε στο Δημοτικό Συμβούλιο, να αποφασίσει τον καθορισμό των τελών  χρήσης του χώρου της  Εμποροπανήγυρης του Δήμου Λεβαδέων για το έτος 2018, στα πλαίσια λήψης της απόφασης  περί «Κανονισμού χρήσης & λειτουργίας  της ετήσιας Εμποροπανήγυρης έτους 2018», λαμβάνοντας υπόψη ότι οι παραπάνω δραστηριότητες υπόκειται σε ΦΠΑ 24%.
   Η Οικονομική Επιτροπή  λαμβάνοντας υπόψη :
-το με αριθ. πρωτ. 23842/28-09-2018 έγγραφο του Τμ. Εσόδων & Περιουσίας του Δήμου Λεβαδέων που είχε διανεμηθεί
- τις διατάξεις των παρ. 2 & 3 του Κώδικα ΦΠΑ και την  ΠΟΛ. 1021/6.2.2013 του Υπ. Οικονομικών 
- τις διατάξεις του άρθρου 72 παρ. 1ζ του Ν. 3852/2010
- τo άρθρο 8 των όρων  λειτουργίας Εμποροπανηγύρεων και λοιπών οργανωμένων αγορών
   με θέμα  “Καταβαλλόμενα τέλη”
- την 467/2018 απόφαση του Δ.Σ.
και έπειτα από διαλογική συζήτηση

                                      ΑΠΟΦΑΣΙΖΕΙ ΟΜΟΦΩΝΑ
Εισηγείται προς το Δημοτικό Συμβούλιο τον καθορισμό των τελών χρήσης χώρου της Εμποροπανήγυρης  Λιβαδειάς για το έτος 2018  ως παρακάτω :
1. Το ποσό των πεντακοσίων τριάντα ευρώ (530,00 €) ανά θέση.
2. Το ποσό των χιλίων πεντακοσίων ευρώ (1.500€),  ανά  θέση  που καταλαμβάνουν οι έμποροι με χαλβά, καντίνες, τυχερά παιχνίδια & ψησταριές.
3. Βάσει του άρθρου 8  κανονισμού  λειτουργίας     Εμποροπανήγυρης, οι έμποροι που είναι Δημότες του Δήμου Λεβαδέων και θα συμμετάσχουν στην Εμποροπανήγυρη καθώς και  οι θέσεις που  προορίζονται για βιβλία, έχουν ποσοστό έκπτωσης 50% επί του τέλους,  για κάθε κατηγορία θέσης .
          Το τέλος χρήσης χώρου αυτής της  περίπτωσης (3) των  συμμετεχόντων  να ανέρχεται:
· στο ποσό των διακοσίων εξήντα πέντε ευρώ (265,00 €), ανά θέση.
· στο ποσό των επτακοσίων ευρώ (750,00 €) για κάθε θέση που καταλαμβάνουν οι έμποροι με χαλβά ,καντίνες, τυχερά παιχνίδια και ψησταριές.
     4. Η δαπάνη κατασκευής κάθε στεγασμένης παράγκας,  να  ανέρχεται στο ποσό των
          εκατό ευρώ  (100,00 € ) ανά θέση
    5. Το τέλος καθαριότητας των χώρων της εμποροπανήγυρης, να ανέρχεται στο ποσό των
         είκοσι ευρώ (20,00 €), ανά θέση στεγασμένης παράγκας.
    6.  Για τους μικροπωλητές με πάγκους και ράντσα που εμπορεύονται κάστανα, καλαμπόκια,
         μαλλί της γριάς, παιγνίδια και διάφορα μικροαντικείμενα , οι οποίοι καταλαμβάνουν
         κοινόχρηστους χώρους σε ακτίνα  μέχρι και 50 μέτρα από τον χώρο διεξαγωγής
         της εμποροπανήγυρης,   το τέλος χρήσης  να καθορισθεί ως παρακάτω:
· Για πάγκους ή ράντσα μέχρι 2 μέτρα στο ποσό των  ΟΓΔΟΝΤΑ ΕΥΡΩ (80€)
·  Για πάγκους ή ράντσα από  2 – 4 μέτρα στο ποσό των  ΕΚΑΤΟΝ ΠΕΝΗΝΤΑ ΕΥΡΩ (150€)
· Από 4 μέτρα και πάνω στο ποσό των ΔΙΑΚΟΣΙΩΝ ΕΥΡΩ  (200€)
Η  παρούσα απόφαση πήρε αριθμό  352/2018.

Η ΠΡΟΕΔΡΕΥΟΥΣΑ
ΓΕΩΡΓΑΝΤΑ ΕΛΙΖΑ
                ΤΑ ΜΕΛΗ
1.  Κυπραίος Χρήστος
2.  Καπλάνης Κωνσταντίνος                                                           
3.  Κοσμίδη Πανωραία                                                           
4.  Τζουβάρας Νικόλαος                                     
                                                                                            ΠΙΣΤΟ ΑΠΟΣΠΑΣΜΑ      
                                                                                            Λιβαδειά  05-10-2018.         
                                                                                                     Η ΔΗΜΑΡΧΟΣ       
                                                                                                 ΠΟΥΛΟΥ ΓΙΩΤΑ κ.α.α.                                              
                                                                                        ΘΕΟΔΩΡΟΠΟΥΛΟΣ ΣΤΥΛΙΑΝΟΣ
                                                                                         ΑΝΤΙΔΗΜΑΡΧΟΣΛΕΒΑΔΕΩΝ
